V roku 2016, tri roky po uvedení druhej generácie SIS do prevádzky, vykonala Komisia komplexné hodnotenie systému. Toto hodnotenie ukázalo, že SIS je z operačného hľadiska mimoriadne úspešný. V roku 2015 skontrolovali príslušné vnútroštátne orgány na základe údajov uvedených v SIS osoby a veci v takmer 2,9 miliardy prípadoch a vymenili si viac ako 1,8 milióna doplňujúcich informácií. Bez ohľadu na to by sa mala na základe tohto pozitívneho výsledku ďalej zvýšiť účinnosť a efektívnosť systému, ako sa uvádza v pracovnom programe Komisie na rok 2017. Na tento účel Komisia predkladá prvý súbor troch návrhov na zlepšenie a rozšírenie využívania SIS vyplývajúcich z hodnotenia systému, pričom sa ďalej usiluje dosiahnuť vyššiu interoperabilitu existujúcich a budúcich systémov presadzovania práva a riadenia hraníc v nadväznosti na prebiehajúcu prácu expertnej skupiny na vysokej úrovni pre informačné systémy a interoperabilitu.

6.Európska pohraničná a pobrežná stráž, pokiaľ ide o i) možnosť zamestnancov agentúry vykonávajúcich analýzy rizík a ii) prístup centrálnej jednotky pre ETIAS v rámci agentúry do SIS na účely navrhovaného európskeho systému pre cestovné informácie a povolenia (ETIAS), ako aj iii) na poskytovanie technického rozhrania na prístup k SIS pre tímy Európskej pohraničnej a pobrežnej stráže, tímy pracovníkov, ktorí sú zapojení do úloh súvisiacich s návratom, a členov podporných tímov pre riadenie migrácie, aby mali v rámci svojho mandátu právo na prístup k údajom vloženým do SIS a právo v nich vyhľadávať.

5.Účinná politika EÚ v oblasti návratu, ktorá prispieva k systému EÚ a zlepšuje jeho detekčnú a prevenčnú schopnosť v oblasti opätovného vstupu štátnych príslušníkov tretích krajín po ich návrate. Tento návrh by mal pomôcť znížiť motiváciu na neregulárnu migráciu do EÚ, čo je jedným z hlavných cieľov európskej migračnej agendy.

V súvislosti s eskaláciou migračnej a utečeneckej krízy v roku 2015 výrazne vzrástla potreba prijať účinné kroky na riešenie neregulárnej migrácie. Komisia v svojom Akčnom pláne EÚ v oblasti návratu oznámila, že hodlá navrhnúť, aby sa členským štátom uložila povinnosť vkladať do SIS všetky zákazy vstupu, aby sa pomohlo predchádzať opätovnému vstupu do schengenského priestoru tých štátnych príslušníkov tretích krajín, ktorí nemajú povolenie vstúpiť na územie členských štátov a zdržiavať sa na ňom. Zákazy vstupu vydané v súlade s ustanoveniami dodržiavajúcimi smernicu 2008/115/ES majú celoschengenský účinok, a preto ich môžu na vonkajších hraniciach vykonávať aj orgány členského štátu iného, než je členský štát, ktorý zákaz vydal. Na základe existujúceho nariadenia (ES) č. 1987/2006 sa členským štátom len povoľuje, no nevyžaduje sa od nich, aby do SIS vkladali zápisy o odopretí vstupu a pobytu na základe zákazu vstupu. Vyššiu úroveň účinnosti a harmonizácie možno dosiahnuť tak, že vkladanie všetkých zákazov vstupov do SIS sa stane povinným.

Počas zasadnutí kontaktnej skupiny Komisie pre smernicu o návrate 16. novembra 2015, 18. marca a 20. júna 2016 bola v tejto súvislosti takisto vyžiadaná spätná väzba a návrhy príslušných orgánov členských štátov zodpovedných za návrat, najmä následky možnej povinnosti zaviesť do SIS zápisy pre všetky zákazy vstupu vydané v súlade so smernicou 2008/115/ES.

Navyše v súlade s článkom 19 smernice 2008/115/ES o návrate Komisia v roku 2014 uverejnila oznámenie o politike EÚ v oblasti návratu, v ktorom sa podáva správa o uplatňovaní uvedenej smernice. Konštatuje sa v ňom, že potenciál SIS v oblasti politiky návratu by sa mal ďalej posilniť. Uvádza sa v ňom, že preskúmanie SIS II je príležitosťou na zlepšenie konzistentnosti medzi politikou návratu a SIS II, a navrhuje sa, aby sa pre členské štáty zaviedla povinnosť vkladať do SIS II zápis o odopretí vstupu pri zákazoch vstupu vydaných na základe smernice o návrate.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Komisia ďalej vykonala štúdiu na posúdenie vplyvu nákladov s cieľom vyhodnotiť náklady, ktoré si tento návrh vyžiada vo vzťahu k rozvoju na vnútroštátnej úrovni. Odhadované náklady sú 36,8 milióna EUR, ktoré by sa mali distribuovať formou jednorazovej platby členským štátom. Každý členský štát by tak mal dostať sumu 1,2 milióna EUR na modernizáciu svojho vnútroštátneho systému v súlade s požiadavkami stanovenými v tomto návrhu vrátane vytvorenia čiastočnej vnútroštátnej kópie, ak ešte nebola vytvorená, alebo záložného systému.

Táto suma pokrýva rozšírenie pásma TESTA-NG, keďže v súlade s týmito dvoma návrhmi sa budú cez sieť prenášať súbory s odtlačkami prstov a podobami tváre, čo si vyžaduje vyššiu priepustnosť a kapacitu (9,9 milióna EUR). Zahŕňa aj náklady eu-LISA súvisiace so zamestnancami a operačnými výdavkami (17,6 milióna EUR). Agentúra eu-LISA informovala Komisiu, že nábor troch nových zmluvných zamestnancov je plánovaný na január 2018, aby sa včas začala etapa rozvoja a zabezpečilo sa uvedenie nových funkcií SIS do prevádzky v roku 2020. S predloženým návrhom sa spája potreba technických zmien v centrálnom SIS s cieľom rozšíriť niektoré existujúce kategórie zápisov a poskytnúť nové funkcie. Tieto zmeny sú zohľadnené vo finančnom výkaze pripojenom k tomuto návrhu.

V návrhu sa predpokladajú významné zmeny týkajúce sa biometrických identifikačných znakov. Okrem odtlačkov prstov sa majú po splnení právnych požiadaviek zbierať a uchovávať aj odtlačky dlaní. Záznamy s odtlačkami prstov sú pripojené k alfanumerickým zápisom v SIS, ako je stanovené v článku 24. V budúcnosti by malo byť možné vyhľadávať tieto daktyloskopické údaje (odtlačky prstov a odtlačky dlaní) spolu s odtlačkami prstov nájdenými na mieste činu za predpokladu, že sa trestný čin kvalifikuje ako závažný trestný čin alebo teroristický trestný čin a je možné s veľkou pravdepodobnosťou určiť, že patria páchateľovi. V prípade pochybností o totožnosti osoby vyplývajúcich z jej dokladov by mali príslušné orgány vykonať vyhľadávanie odtlačkov prstov medzi odtlačkami uloženými v databáze SIS.

S cieľom zabezpečiť väčšiu konzistentnosť so smernicou 2008/115/ES došlo k zosúladeniu terminológie používanej pri odkazovaní na účel zápisu („odopretie vstupu a pobytu“) so znením používaným v smernici.

Článok 27 [bývalý článok 26 nariadenia (ES) č. 1987/2006] má za cieľ implementovať sankčný režim EÚ, ktorý ma vplyv na štátnych príslušníkov tretích krajín, na ktorých sa vzťahuje obmedzenie vstupu na územie EÚ v súlade s článkom 29 Zmluvy o Európskej únii. Aby sa umožnilo vkladanie takýchto zápisov, bolo nutné požadovať minimálne údaje potrebné na zistenie totožnosti osoby, konkrétne priezvisko a dátum narodenia. To, že na základe nariadenia (ES) č. 1987/2006 bola zrušená požiadavka vkladať dátum narodenia, prinieslo významné problémy, pretože bez dátumu narodenia nemožno v SIS vytvoriť žiadny zápis, čo súvisí s technickými pravidlami a parametrami vyhľadávania systému. Keďže článok 27 je nevyhnutný na to, aby sa dosiahol efektívny sankčný režim EÚ, požiadavka proporcionality sa v tomto ohľade neuplatňuje.

Tento návrh úzko súvisí s návrhom Komisie o používaní SIS na návrat neoprávnene sa zdržiavajúcich štátnych príslušníkov tretích krajín, pričom sa v ňom stanovujú podmienky a postupy vkladania zápisov o rozhodnutiach o návrate do SIS. Uvedený návrh obsahuje mechanizmus na monitorovanie toho, či štátni príslušníci tretích krajín, na ktorých sa vzťahuje rozhodnutie o návrate, skutočne opustia územie EÚ, ako aj mechanizmus varovania pre prípad nerešpektovania tohto rozhodnutia. V článku 26 je stanovený postup konzultácie, ktorým sa členské štáty musia riadiť, keď narazia na zápis o odopretí vstupu a pobytu – alebo chcú takýto zápis vložiť –, pričom tento zápis je v rozpore s rozhodnutiami iných členských štátov, ako napr. s platným povolením na pobyt. Takéto pravidlá by mali zabrániť tomu, aby dochádzalo k výskytu konfliktných pokynov, ktoré takéto situácie môžu prinášať, resp. by mali takéto prípady riešiť, pričom by mali zároveň koncovým používateľom ponúkať jasné usmernenie o opatreniach, ktoré treba v takýchto situáciách prijať, a orgánom členských štátov by mali poskytovať usmernenie o tom, či by sa zápis mal vymazať.

V súlade s článkom 24 ods. 3 nariadenia o SIS II môže v súčasnosti členský štát vložiť do SIS zápis v súvislosti s osobami, na ktoré sa vzťahuje zákaz vstupu na základe toho, že nedodržiavali vnútroštátne právne predpisy o migrácii. V revidovanom článku 24 ods. 3 sa vyžaduje, aby sa zápis do SIS vložil vždy vtedy, keď bol štátnemu príslušníkovi tretej krajiny neoprávnene sa zdržiavajúcemu na ich území vydaný zákaz vstupu v súlade s ustanoveniami dodržiavajúcimi smernicu 2008/115/ES. Zároveň sa v ňom stanovuje načasovanie a podmienky vkladania takýchto zápisov po tom, ako štátny príslušník tretej krajiny opustil územie členských štátov v súlade s povinnosťou návratu. Toto ustanovenie sa zadáva s cieľom predísť situácii, kedy by zákazy vstupu boli viditeľné v SIS v čase, keď sa dotknutý štátny príslušník tretej krajiny stále nachádza na území EÚ. Keďže zákaz vstupu zakazuje opätovný vstup na územie členských štátov, môže nadobudnúť účinnosť až po návrate dotknutého štátneho príslušníka tretej krajiny. Členské štáty by zároveň mali prijať všetky nevyhnutné opatrenia na zabezpečenie toho, aby medzi okamihom návratu a aktiváciou zápisu o odopretí vstupu a pobytu v SIS neexistovalo žiadne časové oneskorenie.

To týmto orgánom umožní získať prístup do SIS a k údajom SIS, ktoré potrebujú na vykonávanie svojich úloh, pričom sa zároveň zavedú primerané záruky, aby sa zabezpečilo, že údaje v systéme sú náležite chránené (takisto vrátane ustanovení článku 35, v ktorom sa požaduje, aby tieto orgány mohli pristupovať iba k tým údajom, ktoré potrebujú na výkon svojich úloh).

Týmito zmenami sa prístup Europolu v rámci SIS rozširuje na zápisy o odopretí vstupu, aby sa mu umožnilo čo najefektívnejšie používať systém pri plnení jeho povinností, a pridávajú sa nové ustanovenia, ktorými sa zabezpečuje prístup Európskej agentúry pre pohraničnú a pobrežnú stráž, ako aj jej tímov k systému pri vykonávaní rôznych operácií v rámci ich mandátu na poskytovanie pomoci členským štátom. Na základe návrhu nariadenia Európskeho parlamentu a Rady, ktorým sa zriaďuje Európsky systém pre cestovné informácie a povolenia (ETIAS), ktorý predložila Komisia, bude navyše centrálna jednotka ETIAS Európskej agentúry pre pohraničnú a pobrežnú stráž prostredníctvom ETIAS overovať v SIS to, či nie je štátny príslušník tretej krajiny, ktorý žiada o cestovné povolenie, vedený v zápise SIS. Centrálna jednotka ETIAS bude mať na tento účel takisto prístup do SIS.

Prístup do SIS a k údajom SIS, ktoré potrebujú, majú Europol (článok 30) a Európska agentúra pre pohraničnú a pobrežnú stráž, ako aj jej tímy, tímy pracovníkov, ktorí sú zapojení do úloh súvisiacich s návratom, členovia podporného tímu pre riadenie migrácie a centrálna jednotka pre ETIAS v rámci agentúry (články 31 a 32). Zaviedli sa príslušné záruky, aby sa zabezpečila dostatočná ochrana údajov v systéme (vrátane ustanovení v článku 33, podľa ktorých majú uvedené subjekty prístup len k údajom, ktoré potrebujú na vykonávanie svojich úloh).

V článku 21 sa požiadavka, aby členské štáty posudzovali proporcionalitu pred tým, ako vydajú zápisy, rozširuje aj na rozhodnutia o tom, či by sa mali predĺžiť obdobia platnosti daného zápisu. V článku 24 ods. 2 písm. c) je však stanovená nová požiadavka, aby členské štáty za každých okolností vytvorili zápis o tých osobách, na ktorých činnosť sa vzťahujú články 1, 2, 3 a 4 rámcového rozhodnutia Rady 2002/475/SVV o boji proti terorizmu.

Podrobné pravidlá týkajúce sa práv dotknutých osôb zostávajú nezmenené, pretože existujúce pravidlá už zabezpečujú vysokú úroveň ochrany a sú v súlade s nariadením (EÚ) 2016/679 a so smernicou 2016/680. Okrem toho sa v článku 48 stanovujú okolnosti, za ktorých môžu členské štáty rozhodnúť, že neoznámia informácie dotknutým osobám. Musí to byť z jedného z dôvodov uvedených v tomto článku a musí to byť primerané a potrebné opatrenie v súlade s vnútroštátnym právom.

(5)Skutočnosť, že legislatívny základ potrebný na úpravu SIS pozostáva zo samostatných nástrojov, neovplyvňuje zásadu, že SIS predstavuje jednotný informačný systém, ktorý by mal fungovať ako taký. Určité ustanovenia uvedených nástrojov by preto mali byť totožné.

(4)Toto nariadenie predstavuje potrebný legislatívny základ upravujúci SIS v súvislosti so záležitosťami, ktoré patria do rozsahu pôsobnosti hlavy V kapitoly 2 Zmluvy o fungovaní Európskej únie. Nariadenie Európskeho parlamentu a Rady (EÚ) 2018/... o zriadení, prevádzke a používaní Schengenského informačného systému (SIS) v oblasti policajnej spolupráce a justičnej spolupráce v trestných veciach predstavuje potrebný legislatívny základ upravujúci SIS v súvislosti so záležitosťami, ktoré patria do rozsahu pôsobnosti hlavy V kapitol 4 a 5 Zmluvy o fungovaní Európskej únie.

so zreteľom na Zmluvu o fungovaní Európskej únie, a najmä na jej článok 77 ods. 2 písm. b) a d) a článok 79 ods. 2 písm. c),

(29)Pokiaľ ide o dôvernosť, na úradníkov alebo ostatných zamestnancov, ktorí sú zamestnaní a pracujú v spojitosti so SIS, by sa mali vzťahovať príslušné ustanovenia Služobného poriadku úradníkov Európskej únie a Podmienok zamestnávania ostatných zamestnancov Európskej únie.

(28)Ak sa na spracúvanie osobných údajov členskými štátmi podľa tohto nariadenia nevzťahuje smernica (EÚ) 2016/680, malo by sa uplatňovať nariadenie (EÚ) 2016/679. Na spracúvanie osobných údajov inštitúciami a orgánmi Únie pri vykonávaní ich povinností podľa tohto nariadenia by sa malo vzťahovať nariadenie Európskeho parlamentu a Rady (ES) č. 45/2001. V tomto nariadení by sa mali podľa potreby ďalej spresniť ustanovenia smernice (EÚ) 2016/680, nariadenia (EÚ) 2016/679 a nariadenia (ES) č. 45/2001. Pokiaľ ide o spracúvanie osobných údajov Europolom, uplatňuje sa nariadenie (EÚ) 2016/794 o Agentúre Európskej únie pre spoluprácu v oblasti presadzovania práva (nariadenie o Europole).

(25)Integrita údajov v SIS má prvoradú dôležitosť. Preto by sa mali zaviesť primerané záruky pri spracúvaní údajov v SIS na centrálnej, ako aj na národnej úrovni, aby sa zaistila bezpečnosť údajov medzi koncovými bodmi. Úrady, ktoré sa podieľajú na spracovaní údajov, by sa mali riadiť bezpečnostnými požiadavkami uvedenými v tomto nariadení a mali by uplatňovať jednotný postup pri hlásení incidentov.

(24)Vloženie zápisu do SIS a predĺženie dátumu uplynutia platnosti by sa mali riadiť požiadavkou nevyhnutnej proporcionality, pričom by sa malo posúdiť, či je konkrétny prípad primeraný, relevantný a dostatočne dôležitý, aby sa vložil zápis do SIS. V prípade trestných činov podľa článkov 1, 2, 3 a 4 rámcového rozhodnutia Rady 2002/475/SVV o boji proti terorizmu by s prihliadnutím na vysoký stupeň ohrozenia a celkový negatívny vplyv, ktorý tieto činnosti môžu mať za následok, by sa mal vždy vytvoriť zápis o štátnych príslušníkoch tretích krajín na účely odopretia vstupu a pobytu.

(23)Zápisy by sa nemali uchovávať v SIS dlhšie, ako je čas potrebný na splnenie účelu, na ktorý boli vydané. V záujme zníženia administratívnej záťaže orgánov podieľajúcich sa na spracúvaní údajov o jednotlivcoch na rôzne účely je vhodné zosúladiť maximálne obdobie uchovávania zápisov na účely odopretia vstupu a pobytu s maximálnou možnou dĺžkou zákazov vstupu vydaných v súlade s postupmi podľa smernice 2008/115/ES. Obdobie uchovávania zápisov o osobách by preto malo byť najviac päť rokov. Všeobecnou zásadou je, že záznamy o osobách by sa mali z SIS automaticky vymazávať po piatich rokoch. Rozhodnutia o uchovaní zápisov o osobách by mali vychádzať z komplexného posúdenia jednotlivých prípadov. Členské štáty by mali preskúmať zápisy o osobách v rámci vymedzeného obdobia a viesť štatistiku o počte zápisov o osobách, v prípade ktorých sa predĺžila obdobie uchovávania.

(21)Týmto nariadením by sa mali stanoviť záväzné pravidlá pre konzultácie s vnútroštátnymi orgánmi v prípade, že štátny príslušník tretej krajiny má alebo môže získať platné povolenie na pobyt alebo iné povolenie, ktorým sa poskytuje právo zdržiavať sa, v jednom členskom štáte, a iný členský štát už v súvislosti s týmto štátnym príslušníkom tretej krajiny vydal alebo zamýšľa vydať zápis na účely odopretia vstupu a pobytu. Takéto situácie vážne zneisťujú pohraničnú stráž, políciu a imigračné úrady. Preto je vhodné stanoviť povinný časový rámec na rýchlu poradu s konečným výsledkom s cieľom zabrániť tomu, aby osoby, ktoré predstavujú hrozbu, mohli vstupovať do schengenského priestoru.

(20)Vyššiu úroveň účinnosti, harmonizácie a jednotnosti možno dosiahnuť tým, že sa ustanoví povinnosť vkladať do SIS všetky zákazy vstupu vydané príslušnými orgánmi členských štátov v súlade s postupmi podľa smernice 2008/115/ES, a že sa stanovia spoločné pravidlá pre vkladanie takýchto zápisov po návrate neoprávnene sa zdržiavajúceho štátneho príslušníka tretej krajiny. Členské štáty by mali prijať všetky opatrenia potrebné na to, aby zabezpečili, aby sa daný zápis v SIS aktivoval v momente, keď štátny príslušník tretej krajiny opustí schengenský priestor. Tým by sa malo zabezpečiť úspešné presadzovanie zákazov vstupu na hraničných priechodoch na vonkajších hraniciach a účinne tak zabraňovať opätovnému vstupu do schengenského priestoru.

(19)Členské štáty by mali mať možnosť vytvoriť prepojenia medzi zápismi v SIS. Skutočnosť, že členský štát vytvorí prepojenie medzi dvoma alebo viacerými zápismi, by nemala mať žiadny vplyv na opatrenie, ktoré sa má prijať, obdobie uchovávania ani na právo na prístup k zápisom.

(18)Umožniť by sa malo porovnávanie odtlačkov prstov nájdených na mieste činu s daktyloskopickými údajmi uloženými v SIS, ak je možné s vysokou pravdepodobnosťou stanoviť, že patria páchateľovi závažného trestného činu alebo teroristického činu. Závažným trestným činom by mali byť trestné činy uvedené v rámcovom rozhodnutí Rady 2002/584/SVV a teroristickým trestným činom by mali byť trestné činy stanovené vo vnútroštátnom práve uvedené v rámcovom rozhodnutí Rady 2002/475/SVV.

(17)V tomto nariadení by sa mali stanoviť podmienky na používanie daktyloskopických údajov a podôb tváre na účely identifikácie. Využívanie podôb tváre v SIS na účely identifikácie by malo takisto prispieť k zabezpečeniu konzistentnosti v rámci postupov pri hraničnej kontrole, pri ktorých sa vyžaduje zistenie a overenie totožnosti pomocou daktyloskopických údajov a podôb tváre. Vyhľadávanie pomocou daktyloskopických údajov by malo byť povinné v prípade akýchkoľvek pochybností týkajúcich sa totožnosti osoby. Podoby tváre by sa mali používať na účely zistenia totožnosti len v kontexte riadnych hraničných kontrol v samoobslužných kioskoch a elektronických bránach.

(15)SIS by mal umožňovať spracúvanie biometrických údajov s cieľom pomáhať pri spoľahlivom zisťovaní totožnosti dotknutých osôb. Z toho istého hľadiska by mal SIS umožňovať spracovanie údajov týkajúcich sa osôb, ktorých totožnosť bola zneužitá (s cieľom zabrániť nepríjemnostiam vyplývajúcim z nesprávneho určenia ich totožnosti), pričom sa musia stanoviť vhodné záruky – konkrétne súhlas dotknutej osoby a dôsledné obmedzenie účelov, na ktoré sa môžu takéto údaje v súlade s právnymi predpismi spracúvať.

(13)V SIS by mali byť uvedené ďalšie kategórie údajov, ktoré umožnia koncovým používateľom bezodkladne prijímať informované rozhodnutia na základe zápisu. Zápisy na účely odopretia vstupu a pobytu by preto mali obsahovať informácie o rozhodnutí, na ktorom je zápis založený. Zápis by mal okrem toho obsahovať odkaz na doklad totožnosti alebo osobné identifikačné číslo a kópiu takéhoto dokladu, ak je k dispozícii, aby sa zjednodušila identifikácia a zistili sa viacnásobné totožnosti.

(12)Agentúra by mala byť schopná vybudovať moderné kapacity na predkladanie štatistických správ členským štátom, Komisii, Europolu a Európskej agentúre pre pohraničnú a pobrežnú stráž, aby sa umožnilo lepšie monitorovanie využívania SIS s cieľom analyzovať trendy týkajúce sa migračného tlaku a riadenia hraníc bez toho, aby sa narušila integrita údajov. Preto by sa mal zriadiť centrálny štatistický register. Žiadne z vytvorených štatistík nesmú obsahovať osobné údaje.

(11)Bez toho, aby bola dotknutá zodpovednosť členských štátov za presnosť údajov vložených do SIS, agentúra by mala prevziať zodpovednosť za posilnenie kvality údajov zavedením centrálneho nástroja na monitorovanie kvality údajov a za pravidelné predkladanie správ členským štátom.

(30)Členské štáty aj agentúra by mali udržiavať bezpečnostné plány na účely uľahčenia plnenia povinností v súvislosti s bezpečnosťou a mali by spolupracovať na riešení bezpečnostných otázok zo spoločnej perspektívy.

(31)Nezávislé národné dozorné orgány by mali monitorovať zákonnosť spracúvania osobných údajov členskými štátmi vo vzťahu k tomuto nariadeniu. Mali by sa stanoviť práva dotknutých osôb na prístup k ich osobným údajom uloženým v SIS, ich opravu a vymazanie a následné prostriedky nápravy pred vnútroštátnymi súdmi, ako aj vzájomné uznávanie rozsudkov. Je preto vhodné vyžadovať od členských štátov každoročné štatistiky.

(32)Dozorné orgány by mali zabezpečiť, aby sa aspoň každé štyri roky vykonával audit operácií spracúvania údajov v N.SIS v súlade s medzinárodnými audítorskými normami. Audit by mali buď vykonávať dozorné orgány, alebo by si ho mali národné dozorné orgány priamo objednať od nezávislého audítora v oblasti ochrany osobných údajov. Nezávislý audítor by mal naďalej podliehať kontrole národného dozorného orgánu alebo národných dozorných orgánov, ktoré by zaň mali niesť zodpovednosť, a preto by si audit mali objednávať samostatne a mali by jasne vymedziť účel, rozsah a metodiku auditu, ako aj poskytnúť usmernenia a zaistiť dohľad v súvislosti s týmto auditom a jeho záverečnými výsledkami.

(33)V nariadení (EÚ) 2016/794 (nariadenie o Europole) sa uvádza, že Europol podporuje a posilňuje opatrenia, ktoré vykonávajú príslušné orgány členských štátov a ich spoluprácu v boji proti terorizmu a závažnej trestnej činnosti a poskytuje analýzy a hodnotenia hrozieb. S cieľom uľahčiť Europolu plnenie jeho úloh, najmä v rámci Európskeho strediska pre boj proti prevádzačstvu, je vhodné umožniť Europolu prístup ku kategóriám zápisov vymedzeným v tomto nariadení. Európske stredisko pre boj proti prevádzačstvu zohráva hlavnú úlohu v boji proti uľahčovaniu neregulárnej migrácie a malo by preto získať prístup k zápisom o osobách, ktorým bol odopretý vstup na územie členského štátu a pobyt na ňom, buď z dôvodu trestnej činnosti, alebo z dôvodu nesplnenia podmienok vstupu a pobytu.

(34)Členské štáty by mali popri vložení zápisu do SIS zároveň zdieľať s Europolom informácie o aktivitách súvisiacich s terorizmom, a to vrátane pozitívnych lustrácií a súvisiacich informácií, aby sa preklenuli medzery v spoločnom využívaní informácií o terorizme, najmä o zahraničných teroristických bojovníkoch, v prípade ktorých má monitorovanie ich pohybu kľúčový význam. Tým by Európske centrum Europolu pre boj proti terorizmu získalo možnosť overiť si, či sú v databázach Europolu dostupné nejaké ďalšie kontextuálne informácie, a vypracovať kvalitné analýzy, čo by prispelo k narušeniu teroristických sietí a podľa možností k tomu, aby sa predišlo útokom.

(35)Je takisto potrebné stanoviť pre Europol jasné pravidlá upravujúce spracovanie a sťahovanie údajov zo SIS s cieľom umožniť komplexnejšie využívanie SIS za predpokladu, že sa dodržiavajú normy ochrany osobných údajov, ako sa stanovuje v tomto nariadení a nariadení (EÚ) 2016/794. V prípadoch, keď sa pri vyhľadávaní Europolu v SIS zistí, že existuje zápis vydaný členským štátom, Europol nemôže vykonať požadované opatrenie. Mal by preto informovať príslušný členský štát, aby mu umožnil vo veci ďalej konať.

(36)V nariadení Európskeho parlamentu a Rady (EÚ) 2016/1624 sa vo vzťahu k účelu tohto nariadenia uvádza, že hostiteľský členský štát má udeliť členom tímov európskej pohraničnej a pobrežnej stráže alebo tímov pracovníkov, ktorí sú zapojení do úloh súvisiacich s návratom, nasadených Európskou agentúrou pre pohraničnú a pobrežnú stráž oprávnenie nahliadnuť do európskych databáz, ak je takéto nahliadnutie potrebné na plnenie operačných cieľov stanovených v operačnom pláne pre hraničné kontroly, hraničný dozor a návrat. Iné príslušné agentúry Únie, konkrétne Európsky podporný úrad pre azyl a Europol, môžu tiež ako súčasť podporných tímov pre riadenie migrácie nasadiť odborníkov, ktorí nie sú pracovníkmi týchto agentúr Únie. Cieľom nasadenia tímov európskej pohraničnej a pobrežnej stráže, tímov pracovníkov, ktorí sú zapojení do úloh súvisiacich s návratom, a podporného tímu pre riadenie migrácie je poskytnúť technickú a operačnú podporu členským štátom, ktoré o to požiadajú, najmä tým, ktoré čelia neúmerným migračným výzvam. Na plnenie úloh, ktorými sú poverené tímy európskej pohraničnej a pobrežnej stráže, tímy pracovníkov, ktorí sú zapojení do úloh súvisiacich s návratom, a podporný tím pre riadenie migrácie, je potrebný prístup do SIS prostredníctvom technického rozhrania Európskej agentúry pre pohraničnú a pobrežnú stráž prepojeného s centrálnym SIS. V prípadoch, keď sa pri vyhľadávaní zo strany tímu alebo tímov pracovníkov v SIS zistí, že existuje zápis vydaný členským štátom, člen tímu alebo pracovník nemôže vykonať požadované opatrenie, ak jeho vykonanie neschváli hostiteľský členský štát. Mal by preto informovať príslušné členské štáty, aby im umožnil vo veci ďalej konať.

(37)Európska agentúra pre pohraničnú a pobrežnú stráž vypracúva v súlade s nariadením (EÚ) 2016/1624 analýzy rizika. Tieto analýzy rizika sa týkajú všetkých dôležitých aspektov európskeho integrovaného riadenia hraníc, najmä hrozieb, ktoré môžu ovplyvniť fungovanie alebo bezpečnosť vonkajších hraníc. Zápisy vkladané do SIS v súlade s týmto nariadením, najmä zápisy na účely odopretia vstupu a pobytu, sú z hľadiska posudzovania možných hrozieb, ktoré môžu mať vplyv na vonkajšie hranice, dôležité informácie, a preto by mali byť k dispozícii na účely analýz rizika, ktoré musí vypracúvať Európska agentúra pre pohraničnú a pobrežnú stráž. Plnenie úloh Európskej agentúry pre pohraničnú a pobrežnú stráž si vo vzťahu k analýzam rizika vyžaduje prístup k SIS. Okrem toho, v súlade s návrhom nariadenia Európskeho parlamentu a Rady, ktorým sa zriaďuje Európsky systém pre cestovné informácie a povolenia (ETIAS), predloženým Komisiou, bude centrálna jednotka pre ETIAS Európskej agentúry pre pohraničnú a pobrežnú stráž overovať údaje v SIS prostredníctvom ETIAS-u s cieľom posúdiť žiadosti o cestovné povolenie, pri ktorých je okrem iného potrebné zistiť, či nie je štátny príslušník tretej krajiny, ktorý žiada o cestovné povolenie, predmetom zápisu v SIS. Na tento účel by prístup do SIS v rozsahu potrebnom na vykonávanie svojho mandátu mala mať aj centrálna jednotka pre ETIAS Európskej agentúry pre pohraničnú a pobrežnú stráž, a to konkrétne k všetkým kategóriám zápisov o štátnych príslušníkoch tretích krajín, o ktorých bol vydaný zápis na účely vstupu a pobytu, a o tých, na ktorých sa vzťahujú reštriktívne opatrenia určené na zabránenie vstupu na územie členských štátov alebo tranzitu cezeň.

(38)Vzhľadom na technickú povahu, úroveň podrobností a potrebu pravidelnej aktualizácie nie je možné niektoré aspekty SIS vyčerpávajúco zahrnúť do tohto nariadenia. Patria medzi ne napríklad technické pravidlá vkladania údajov, aktualizácia, vymazávanie a vyhľadávanie údajov, kvalita údajov a pravidlá vyhľadávania týkajúce sa biometrických identifikačných znakov, pravidlá o kompatibilite a priorite zápisov, pridávanie indikátora nevykonateľnosti, prepojenie medzi zápismi, stanovenie dátumu uplynutia platnosti zápisov v rámci maximálneho časového limitu a výmena doplňujúcich informácií. Vykonávacie právomoci v súvislosti s týmito aspektmi by sa preto mali preniesť na Komisiu. V technických pravidlách vyhľadávania zápisov by sa malo zohľadniť hladké fungovanie vnútroštátnych aplikácií.

(39)S cieľom zabezpečiť jednotné podmienky vykonávania tohto nariadenia by sa mali na Komisiu preniesť vykonávacie právomoci. Uvedené právomoci by sa mali vykonávať v súlade s nariadením (EÚ) č. 182/2011. Postup prijímania vykonávacích opatrení podľa tohto nariadenia a nariadenia (EÚ) 2018/xxx (policajná spolupráca a justičná spolupráca) by mal byť totožný.

(40)S cieľom zabezpečiť transparentnosť by mala agentúra každé dva roky vypracovať správu o technickom fungovaní centrálneho SIS a komunikačnej infraštruktúry vrátane jej bezpečnosti a o výmene doplňujúcich informácií. Celkové hodnotenie by mala Komisia uverejniť každé štyri roky.

(41)Keďže ciele tohto nariadenia, a to zriadenie a regulovanie spoločného informačného systému a výmenu súvisiacich doplňujúcich informácií, nie je vzhľadom na ich podstatu možné uspokojivo dosiahnuť na úrovni samotných členských štátov, a možno ich teda lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie týchto cieľov.

(42)Týmto nariadením sa rešpektujú základné práva a dodržiavajú zásady uznané predovšetkým v Charte základných práv Európskej únie. Cieľom tohto nariadenia je predovšetkým zabezpečiť bezpečné prostredie pre všetky osoby s pobytom na území Európskej únie a ochranu neregulárnych migrantov pred vykorisťovaním a obchodovaním s ľuďmi tým, že sa umožní ich identifikácia, a to pri plnom rešpektovaní ochrany osobných údajov.

(43)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto nariadenia, nie je ním viazané ani nepodlieha jeho uplatňovaniu. Vzhľadom na to, že toto nariadenie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto nariadení, či ho bude transponovať do svojho vnútroštátneho práva.

(44)Toto nariadenie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES; Spojené kráľovstvo sa preto nezúčastňuje na prijatí tohto nariadenia, nie je ním viazané, ani nepodlieha jeho uplatňovaniu.

(45)Toto nariadenie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES; Írsko sa preto nezúčastňuje na prijatí tohto nariadenia, nie je ním viazané, ani nepodlieha jeho uplatňovaniu.

(46)Pokiaľ ide o Island a Nórsko, toto nariadenie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis, ktoré patria do oblasti uvedenej v článku 1 bode G rozhodnutia Rady 1999/437/ES o určitých vykonávacích predpisoch k tejto dohode.

(47)Pokiaľ ide o Švajčiarsko, toto nariadenie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode G rozhodnutia 1999/437/ES v spojení s článkom 4 ods. 1 rozhodnutí Rady 2004/849/ES a 2004/860/ES.

(48)Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutia Rady 2011/349/EÚ a článkom 3 rozhodnutia Rady 2011/350/EÚ.

(49)Pokiaľ ide o Bulharsko a Rumunsko, toto nariadenie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 Aktu o pristúpení z roku 2005 a mal by sa vykladať v spojení s rozhodnutím Rady 2010/365/EÚ o uplatňovaní ustanovení schengenského acquis týkajúcich sa Schengenského informačného systému v Bulharskej republike a Rumunsku.